An kaddamar da shirin samar da makamashi mai tsabta na AUW - china radio international
An kaddamar da shirin samar da makamashi mai tsabta na AUW
2017-05-18 11:10:32 cri
A jiya Laraba aka kaddamar da shirin samar da makamashi mai tsabta na yammacin Afrika (WACEC) da nufin dukufa wajen lalibo hanyoyin samar da makamashin marar illa ga muhalli a shiyyar a yayin bikin makon Afrika wato AUW, taron wanda a halin yanzu yake gudana a birnin Cape Town.
Taron samar da makamashin na WACEC, na daya daga cikin jerin abubuwan da za'a gudanar a bikin makon na Afrika a wannan karo, ana daukarsa a matsayin wani sa kaimi ne ga gwamnatoci da hukumomin samar da makamashi, da su tashi tsaye wajen sauke nauyin dake kansu na bullo da hanyoyin samar da makamashi domin samun moriyar dunbun al'ummomin dake shiyyar.
Manufar shirin dai shi ne, yunkurin kara samar da makamashi da kashi 88 bisa 100 ga al'ummomin shiyyar yammacin Afrika nan da shekarar 2030, kamar yadda Jansénio Delgado, wani kwararre a fannin samar da makamashi marar gurbata muhalli na kungiyar raya tattalin arzikin kasashen Afrika ta yamma ECOWAS a cibiyar samar da makamashi marar illa ga muhalli da inganci wato (ECREEE) ya tabbatar da haka.
Delgado ya shedawa wakilan mahalarta taron cewa kashi 52 bisa 100 na al'ummomin dake shiyyar yammacin Afrika ba su da hasken lantarki.
Shiyyar yammacin Afrika tana da hanyoyi masu yawa na samar da makamashi marar illa ga muhalli da suka hada da ruwa, hasken rana, iska, da kuma ta hanyar tsirrai. (Ahmad Fagam)
v Najeriya ta himmatu wajen rage hayaki mai gurbata muhalli nan da shekarar 2030 2017-02-14 10:43:56
v An bukaci kasashen dake kudu da hamadar Sahara da su karfafa dabaransu na kulawa da filaye 2016-11-23 10:18:34
v Kenya ta samu tallafin AfDB don samar da ruwa da tsabtar muhalli 2016-11-10 10:02:30
v Najeriya tana kokarin rage hayakin da mota ke fitarwa 2016-11-08 09:59:38